Priekulės geležinkelio stotis

Priekulės geležinkelio stotis – geležinkelio stotis vakarų Lietuvoje, Priekulės mieste, Geležinkelio g. 1, šiaurės vakariniame miesto pakraštyje. Stoja keleiviniai traukiniai Klaipėda–Šilutė.

Stoties kompleksas svarbus kaip specifinio kultūrinio ir technologinio paveldo vertybė (Nr. ). Stotis išlaikiusi aiškias funkcines zonas. Kompleksui priklauso stoties pastatas, I ir II geležinkelininkų namai, vandens bokštas, sandėlis, 2 ūkiniai pastatai. Visi senieji pastatai įdomūs savo architektūra kaip regioninės stilistikos ir tuometinės valdinės architektūros pavyzdžiai. Išliko senoji komplekso struktūra, kompleksas išvengė didesnių pokyčių ir liko vienu iš autentiškiausių ir įspūdingiausių objektų Mažosios Lietuvos etnokultūriniame regione.Priekulės geležinkelio stoties pastatų kompleksas. Turizmogidas.lt (tikrinta 2023-07-21).

 Istorija 

1871–1875 m. per Priekulę nutiestas Klaipėdos–Tilžės geležinkelis. 1875 m. Gleicho žemėje pastatyta prabangi Priekulės geležinkelio stotis, kurios I aukšte veikė keleivių laukiamoji salė, šalia – bufetas. Stotis pastatyta pagal tipinį vokiečių geležinkelio stočių projektą. Priešais geležinkelio stotį dvarininkas Šperberis užsodino mišką, kuriame augo sidabrinės eglės.Priekulės geležinkelio stotis.  Krastogidas.lt (tikrinta 2023-07-21). Prieškariu per Priekulę važiuodavo 4 maršrutiniai traukiniai iš Klaipėdos į Tilžę.Priekulės geležinkelio stoties pastatų kompleksas.  Klaipedosrajonas.lt (tikrinta 2023-07-21). Apie 1936 m. stotyje uždarytas bufetas.Mažose geležinkelio stotyse panaikins bufetus. „Lietuvos aidas“, 1936-05-03, psl. 3.

Ieva Simonaitytė šiuo geležinkeliu taip pat yra keliavusi, manoma, kad traukiniu ji išvyko gydytis į Unguros (Angerburgo) ligoninę. Taip pat E. Barauskienės knygoje apie Ievą Simonaitytę „Vyžeikių karalienė“ minima, kad ji iš Šilokarčemos, kurioje buvo susitikusi su mylimuoju Martynu, traukiniu keliavo pas Dūdjonius (mamos sesers šeimą) į Vilkyčius, bet užsisvajojusi juos pravažiavo ir nuvyko į Priekulę.

 Šaltiniai 

Gelež
Kategorija:Klaipėdos rajono savivaldybės geležinkelio stotys
Kategorija:Lietuvos kultūros vertybės: geležinkelio stotys